recursal/SuperWikiNEXT-32B huggingface dataset:
(From top left to bottom right) Melbourne city centre, Flinders Street Station, Shrine of Remembrance, Federation Square, Melbourne Cricket Ground, Royal Exhibition Building
रात में मेलबॉर्न शहर
**मेलबर्न** ऑस्ट्रेलिया का दूसरा बड़ा और दूसरा पुराना शहर है। यह ऑस्ट्रेलिया के विक्टोरिया राज्य की राजधानी है। इस शहर को २५ जून १८५० में बसाया गया था। मेलबर्न ऑस्ट्रेलिया का दूसरा सबसे बड़ा शहर है। कला और संस्कृति का केंद्र मेलबर्न पोर्ट फिलिप खाड़ी के पास स्थित है। प्राय: इस शहर को ऑस्ट्रेलिया की खेल और सांस्कृतिक राजधानी भी कहा जाता है। मेलबर्न की स्थापना 1835 में हुई थी। बाद में कई सालों तक यह ऑस्ट्रेलिया का प्रमुख शहर बना रहा। 1901 से 1927 तक मेलबर्न यहां की राजधानी भी रहा। अपनी वैश्‍िवक अपील के कारण यह पर्यटकों को भी पसंद आता है। यहां के प्रमुख पर्यटक स्थलों की बात की जाए तो इन जगहों का सबसे पहले आता है।

दर्शनीय स्थल
------------

मेलबॉर्न में पर्यटकों के लिए कई आकर्षक वस्तुएँ हैं। यहाँ का चिड़ियाघर जो आस्ट्रेलिया का सबसे पुराना चिड़ियाघर है, दर्शनीय स्थलों में प्रमुख है। मेलबॉर्न में स्थित शाही वनस्पति उद्यान विश्व के के सबसे अच्छे उद्यानों में से एक समझा जाता है। इसका निर्माण जर्मन मूल के वनस्पतिशास्त्री फर्नीएंड वॉन मूलर ने १८५२ में किया था। मेलबर्न को कला और संस्कृति का शहर कहा जाता है इसका सबसे बड़ा प्रमाण है किल्डा रोड पर स्थित विक्टोरियन आर्ट गैलरी। बैंकसिया पार्क यहाँ का सबसे बड़ा पिकनिक स्थल है। खुली जगह और खेल का मैदान वाले इस पार्क में पक्षियों की लगभग ८० प्रजातियाँ पाई जाती हैं। रिप्पन ली हाउस संग्रहालय और ऐतिहासिक उद्यान राष्ट्रीय धरोहरों में गिने जाते हैं। मेलबर्न प्लैनेटेरियम दक्षिणी गोलार्ध का पहला डिजिटल प्लैनेटेरियम है। यहाँ सितारों की दुनिया की रोमांचक सैर की जा सकती है। जिज्ञासू और सक्रिय लोगों के लिए यहाँ के हाउस सीक्रेट्स और निटी ग्रिटी सुपर सिटी का स्पोर्ट्स वर्क अच्छा अनुभव साबित होगा।

सन्दर्भ
-------

1. ↑  Butler, S. संपा॰ (2009). "Melbourne". *[[Macquarie Dictionary]]* (5th संस्करण). Sydney: Macquarie Dictionary Publishers Pty Ltd. 1952 pages. आई॰ऍस॰बी॰ऍन॰ 978-18-7642-966-9. मूल से 21 जुलाई 2019 को पुरालेखित. अभिगमन तिथि 15 जून 2020. URL–wikilink conflict (मदद)
2. ↑  "Definition of **Melbourne** in Oxford dictionary. Meaning, pronunciation and origin of the word". *Oxford Dictionaries*. Oxford University Press. 2013. मूल से 5 फ़रवरी 2016 को पुरालेखित. अभिगमन तिथि 7 दिसम्बर 2013. `|article=` ignored (मदद)

| * दे
* वा
* सं
मेलबॉर्न के दर्शनीय स्थल |
| --- |
| मेलबॉर्न चिड़ियाघर, शाही वनस्पति उद्यान, विक्टोरियन आर्ट गैलरी, मेलबॉर्न क्रिकेट स्टेडियम, बैंकसिया पार्क, रिप्पन ली हाउस संग्रहालय और ऐतिहासिक उद्यान, मेलबॉर्न प्लैनेटेरियम। |


| * दे
* वा
* सं
ऑस्ट्रेलिया के शहर |
| --- |
|  •  सिडनी  •  मेलबॉर्न  •  केनबरा  •  पर्थ  •  ब्रिस्बेन  •  एडिलेड  •  होबार्ट  •  कालगुर्ली  •  |  |
रवील रईसाविच बुख़ाराएवरूसी कवि, कथाकार, पत्रकार, अनुवादक, नाटककार तथा रूसी और तातारी कवियों के अनेक कविता-संकलनों के संपादक रवील बुख़ाराएव का जन्म १९५१ में रूस के कज़ान नगर में हुआ। १९७४ में कज़ान विश्वविद्यालय की मैकेनिकल-मैथमैटिक्स फैकल्टी से एम.ए. करने के बाद रवील बुख़राएव ने १९७७ में मास्को राजकीय विश्वविद्यालय की साइबरनेटिक्स फैकल्टी में पीएच.डी. की।

  

रवील १९९० से इंग्लैंड में रहते हैं और बी.बी.सी. के रूसी विभाग में प्रोड्यूसर हैं। इन्होंने १९६९ में लिखना आरंभ किया। 'डाल पर लटका सेब' इनकी पहली किताब थी जो १९७७ में कज़ान में प्रकाशित हुई। भारत-यात्रा के बारे में इनका एक उपन्यास 'यह राह कहाँ को जाती है, जानता है खुदा' १९९६ में बुकर पुरस्कार की दौड़ में शामिल रहा। १९९९ में फिर यही उपन्यास 'सेवेरनाया पलमीरा' पुरस्कार की अंतिम शार्ट-लिस्ट में शामिल रहा।

  

रवील बुख़ाराएव के अब तक १२ कविता-संग्रह और दो कथा-संग्रह प्रकाशित हो चुके हैं। उनकी पाँच काव्य-नाटिकाओं का थियेटर में मंचन हो चुका है। वे अनेक डाक्यूमेंट्री टेलिफ़िल्मों के निर्देशक हैं। आज के रूस की अर्थव्यवस्था, राजनीति और इतिहास के बारे में उनकी अनेक पुस्तकें हैं। अंग्रेज़ी में भी वे इतिहास संबंधी अनेक पुस्तकें लिख चुके हैं। रवील बुख़ाराएव तातार कवियों की कविताओं के अनुवादक हैं और अंग्रेज़ी में उनकी एक एनथोलौजी प्रस्तुत कर चुके हैं। वे खुद भी रूसी, तातारी, अंग्रेज़ी और हंगारी भाषाओं में कविता लिखते हैं। 'मंत्रमुग्ध राजधानी' (१९९४), 'प्याले के लिए प्रार्थना' (२००३) और 'सफ़ेद मीनार' (२००६) उनके चर्चित कविता-संग्रह हैं। रूसी साहित्यिक पत्रिकाओं के वे नियमित रचनाकार हैं।

  

रवील बुख़ाराएव हंगरी पेन-क्लब और अमरीकी पेन-क्लब के सदस्य हैं और भारत की अखिल-विश्व कला और संस्कृति अकादमी के मानद सदस्य हैं।

| * दे
* वा
* सं
रूसी लेखक |
| --- |
| अलेक्सान्द्र अब्रामोविच कबकोव •  अर्तूर अलेक्सान्द्रोविच गिवारगीज़ोव •  अलेक्सान्द्र निकोलायेविच अर्ख़ान्गेल्स्की •  अलेक्सेय निकोलायेविच वरलामोव •  अलेक्सान्द्र निकोलायेविच सिंकेविच •  अलेक्सान्द्र पूश्किन •   अलेक्सान्द्र विक्तोरोविच इल्यिचेव्स्की •  अलेक्सान्द्र सोल्शेनीत्सिन •  इवान तुर्गेन्येव •  इवान बूनिन •  एदुआर्द निकोलायेविच उस्पेंस्की •  येव्गेनी निकोलायेविच प्रिलेपिन •  तत्याना वितालियेव्ना उस्तीनोवा •  फ़्योद्र दोस्तोयेव्स्की •  बोरीस पस्तेर्नाक •  मक्सीम अल्बेर्तोविच अमेलिन •  मिख़ईल इयोसिफ़ोविच वेलेर •  यूरी मिख़ाय्लोविच पलिकोव •  रवील रईसोविच बुख़रायेव •  लेव तालस्तोय •  लीदिया निकोलायेव्ना गेओर्गीयेवा •  व्लदीमिर नाबोकोव •  व्यचेस्लाव ग्लेबोविच कुप्रियानोव •  सर्गेय इवानोविच चुप्रीनिन •  सेर्गेय वसील्येविच लुक्यनेंको • मैक्सिम गोर्की |
प्रश्न : मतला क्या होता है ?

उत्तर : ग़ज़ल के प्रारंभिक शे'र को मतला कहते हैं | मतला के दोनों मिसरों में तुक एक जैसी आती है | मतला का अर्थ है उदय | उर्दू ग़ज़ल के नियमानुसार ग़ज़ल में मतला और मक़ता का होना अनिवार्य है वरना ग़ज़ल अधूरी मानी जाती है। लेकिन आज-कल नवागुन्तक ग़ज़लकार मकता के परम्परागत नियम को नहीं मानते है या ऐसा भी हो सकता है कि वो इस नियम की गहराई में जाना नहीं चाहते व इसके बिना ही ग़ज़ल कहते हैं। कुछेक कवि मतला के बगैर भी ग़ज़ल लिखते हैं लेकिन बात नहीं बनती है; क्योंकि गज़ल में मकता हो या न हो, मतला का होना लाज़मी है जैसे गीत में मुखड़ा। आप सभी मेरी इस बात से सहमत होंगे कि यदि किसी गीत में मुखड़ा न हो तो आप खुद ही अनुमान लगा सकते हैं गीत कैसा लगेगा। गायक को भी तो सुर बाँधने के लिए गीत के मुखड़े की भाँति मतला की आवश्यकता पड़ती ही है। ग़ज़ल में दो मतले हों तो दूसरे मतले को 'हुस्नेमतला' कहा जाता है। मत्‍ले के शेर में दोनों पंक्तियों में काफिया ओर रदीफ़ आते हैं। यहाँ पर एक और बात जिकरयोग है कि मत्‍ले के शेर से ही ये निर्धारण किया जाता है या ये निर्धारित होता है कि किस मात्रिक-क्रम (बहर) का पूरी ग़ज़ल में पालन किया जायेगा या ग़ज़ल कही जायेगी |

'हुस्नेमतला' : किसी ग़ज़ल में आरंभिक मत्‍ला आने के बाद यदि और कोई मत्‍ला आये तो उसे हुस्‍न-ए-मत्‍ला कहते हैं।

मत्ला-ए-सानी :एक से अधिक मत्‍ला आने पर बाद वाला मत्‍ला यदि पिछले मत्‍ले की बात को पुष्‍ट अथवा और स्‍पष्‍ट करता हो तो वह मत्‍ला-ए-सानी कहलाता है।
**मतुआ महासंघ** एक धर्मसुधार आन्दोलन है जो १८६० ई के आसपास अविभाजित भारत के बंगाल में शुरू हुआ था। वर्तमान में इसके अनुयायी भारत और बांग्लादेश दोनों में हैं। मतुआ समुदाय हिन्दुओं का एक एक समुदाय है। 

इस आन्दोलन का आरम्भ हरिचन्द ठाकुर के अनुयायियों ने आरम्भ किया था। हरिचन्द ने बहुत कम आयु में आत्मदर्शन किया था और अपने सिद्धान्तों को वे १२ सूत्रों के रूप में अपने शिष्यों को बताते थे। 

मतुआ महासंघ 'स्वयं-दिक्षिति' में विश्वास करता है। १९४७ में भारत के विभाजन के बाद भारी संख्या में मतुआ लोग भारत के पश्चिमी बंगाल राज्य में आकर बस गए।

हरिचंद्र ठाकुर का जन्म एक गरीब नामशूद्र परिवार में हुआ था। ठाकुर ने खुद को ‘आत्मदर्शन’ के जरिए ज्ञान की बात कही। मतुआ महासंघ की मान्यता ‘स्वम दर्शन’ की रही है, अर्थात् मतलब जो भी ‘स्वम दर्शन’ या भगवान हरिचंद्र के दर्शन में भरोसा रखता है, वह मतुआ संप्रदाय का माना जाता है। धीरे-धीरे उनकी ख्याति वंचित और 'निचली' कही जाने वाली जातियों में काफी बढ़ गई। संप्रदाय से जुड़े लोग हरिचंद्र ठाकुर को भगवान विष्णु और कृष्ण का अवतार मानते हैं। सम्मान में उन्हें श्री श्री हरिचंद्र ठाकुर कहते हैं।
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

**क्वाचा** (ISO 4217: MWK) सन् १९७१ से मलावी की मुद्रा है। यह १०० तंबाला से समविभाजित है।

नामोत्पत्ति
-----------

क्वाचा नाम उषाकाल के लिए प्रयुक्त न्यांजा और बेम्बा शब्द से लिया गया है। जबकि तंबाला शब्द का न्यांजा में अर्थ मुर्गा होता है। मुर्गा एक तंबाला सिक्के में नजर आता है।

इतिहास
------

क्वाचा ने १९७१ में २ क्वाचा = १ पाउंड (१ क्वाचा = १० शिलिंग) की दर पर पाउंड का स्थान लिया। 

### सिक्के

सिक्के १९७१ में १, २, ५, १० और २० तंबाला मूल्यवर्ग में जारी किए गए। १ और २ तंबाला कांसे के बने हुए थे, वहीं अन्य तांबा-जस्ता के बने हुए थे। १९८६ में ताबा-जस्ता के ५० तंबाला और जस्ता-पीतल १ क्वाचा सिक्के जोड़े गए। द्विधातुई ५ और १० क्वाचा के सिक्के जनवरी २००७ में जारी किए गए। ये सभी वर्तमान में प्रचलन में हैं।

### बैंकनोट

१९७१ में ५० तंबाला, १, २ और १० क्वाचा के बैंकनोट जारी किए गए। १९७३ में ५ क्वाचा नोट जारी किए गए, जब २ क्वाचा नोट को बंद कर दिया गया। १९८३ में २० क्वाचा नोट जारी किए गए। १९८६ में ५० तंबाला नोट आखिरी बार जारी किए गए, जबकि १ क्वाचा आखिरी बार १९८८ में छापे गए। १९९३ में ५० क्वाचा नोट जारी किए गए, जिसके बाद १९९३ में १०० क्वाचा, १९९५ में २०० क्वाचा और २००१ में ५०० क्वाचा के नोट जारी किए गए।


|  |  |
| --- | --- |
|  |  विकिमीडिया कॉमन्स पर ***Money of Malawi*** से सम्बन्धित मीडिया है।  |
**रामपुरा** (Rampura) भारत के उत्तर प्रदेश राज्य के जालौन ज़िले में स्थित एक नगर है।

विवरण
-----

यहां पर यमुना, चंबल, सिंध, पहूज और क्वांरी नदियों का मिलन होता हैं। यहां एक प्राचीन मंदिर है जो कि बाबा मुकुंदवन की तपस्थली कहलाता है और बाबा साहब के मंदिर के नाम से प्रसिद्ध है।

इतिहास
------

अंग्रेजी शासन काल मे रामपुरा राज्य एक कर मुक्त राज्य था। क्योंकि ग्वालियर से सेना में सैनिकों की भर्ती यहां से बढ़ चढ़ कर् करी जाती थी। इस क्षेत्र में मूल रूप से 52 गांव शामिल थे, जो वर्तमान मध्य प्रदेश से जिलों, इटावा और औरिया जिलों की सीमाओं तक फैला हुआ था। कछवा कबीले का इतिहास, हालांकि 900 वर्ष से अधिक पुराना है, रामपुर किला स्वयं ही इन वर्षों के एक बड़े हिस्से की महिमा का प्रमाण देता है। राज्य के लिए शीर्षक के पहले रिकॉर्ड धारक राजा जसवंत सिंह थे, जिन्होंने 1619 में सम्राट जहांगीर से अपना सनद प्राप्त किया था। यह शीर्षक वहां ब्रिटिश सरकार द्वारा मान्यता प्राप्त था। राजा मान सिंह को भी 5000 रूपये दिए गए थे। यह ब्रिटिश काल के दौरान था, कि राज्य की सीमा 28 गांवों में कम हो गई थी। इन सीमाओं को अंतिम शासक राजा, राजा चित्तर सिंह तक सम्मानित किया गया था।राजा समर सिंह के बाद वर्तमान मे किले मालिक केशवेन्द है।

यातायात
-------

गाड़ियों के लिए निकटतम स्टेशन कानपुर (155 किमी) और झांसी (160 किलोमीटर) है। रामपुरा सड़क से आगरा (200 किलोमीटर), ग्वालियर (150 किलोमीटर) और इटावा (100 किलोमीटर) से जुड़ा हुआ है। ग्वालियर, आगरा और दिल्ली देश के बाकी हिस्सों में हवाई सेवा से जुड़े हैं। रामपुरा का सबसे निकटतम रेलवे स्टेशन उरई, रामपुरा से मात्र 55 किलोमीटर दूर है।

इन्हें भी देखें
---------------

* जालौन ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
**मथानिया** एक कस्बा है जो भारत के राज्य राजस्थान राज्य के जोधपुर ज़िले के अंतर्गत आता है। यहां से जोधपुर हवाई अड्डा मात्र तीस किलोमीटर दूर है। मथानिया में एक प्राचीन करणी माता का मन्दिर है।  मथानिया की सुप्रसिद्ध मिर्ची पूरे भारत में प्रसिद्ध है और यहां के आस-पास के गांव में कांदा और लहसुन पूरे भारत में सप्लाई होता है एक और नई फसल गाजर यहां की प्रसिद्ध बन गई है मथानिया की गाजर 3 फुट लंबी लाल कलर पूरे भारतवर्ष में प्रसिद्ध है । भारत-पाक 1971 में युद्ध के दौरान गाँव के सपूत रामचंद्र मेघवाल ने 02 दिसम्बर 1971 को देश के लिए शहादत दी । मथानिया गाँव की लाल मिर्च के साथ अब यहाँ के मसाले की अपनी पहचान देश में बना रहें हैं । राजस्‍थानी भाषा के प्रसिद्ध लेखक रेवतदान चारण का जन्‍म 1923 में मथानिया में ही हुआ था ।

```
सुविधाएं-
```

●सैटेलाइट अस्पताल 
●राजकीय उच्च माध्यमिक विद्यालय 
●यशोदा देवी राजकीय उच्च माध्यमिक विद्यालय 
●राजकीय कन्या महाविद्यालय
— आदर्श विद्यामंदिर माध्यमिक विद्यालय

इन्हें भी देखें
---------------

* तिंवरी
* घेवड़ा
* जोधपुर
* ( भैसेर कोटवाली)

सन्दर्भ
-------

1. ↑  "संग्रहीत प्रति". मूल से 18 मई 2017 को पुरालेखित. अभिगमन तिथि 9 फ़रवरी 2016.
2. ↑  "संग्रहीत प्रति". मूल से 30 जून 2016 को पुरालेखित. अभिगमन तिथि 9 फ़रवरी 2016.
3. ↑
1950 ई. में ली गई ठाकुर रामप्रसाद पोटाई की तस्वीर
सन् 1950 ई. में खींची गई ठाकुर रामप्रसाद पोटाई की ग्रुप फोटो (तीसरी पंक्ति में दाहिने से तीसरे एवं बांये से बारहवें)
इन्हे बस्तर (छत्तीसगढ़) का गांधी कहा जाता है। इनसे प्रभावित होकर पं.जवाहर लाल नेहरू ने उन्हे भारतीय संविधान सभा का सदस्य बनाया। इन्हे कांकेर जिला जनपद सभा का प्रथम अध्यक्ष बनने का गौरव प्राप्त है। सन 1950मे डॉ॰ रामप्रसाद पोटाई को कांकेर का प्रथम मनोनीत सांसद बनाया गया।

प्रारंभिक जीवन एवं शिक्षा
-------------------------

2018 में भारतीय स्टाॅम्प में छपा हिसलाॅप काॅलेज नागपुर, मध्यप्रांत एवं बरार (वर्तमान में महाराष्ट) की तसवीर 
ठाकुर रामप्रसाद पोटाई, का जन्म साधन संपन्न परिवार में 1923 ई. में कांकेर तहसील के कन्हारपुरी ग्राम में हुआ था। इनके बचपन का नाम फरसो था। इनके पिता घमसान सिंह पोटाई कांकेर रियासत के संपन्न मालगुजार थे। इनकी माता का नाम दुलारी बाई पोटाई था। ठाकुर रामप्रसाद पोटाई की शिक्षा पर उनके पालकों द्वारा विषेश ध्यान दिया गया। इनकी प्रारंभिक शिक्षा कन्हारपुरी के खानगी स्कूल में तथा हाईस्कूल की शिक्षा 1925 ई. से कांकेर के क्राफर्ड हाई स्कूल वर्तमान में नरहरदेव उच्चतर माध्यमिक विद्यालय कांकेर छत्तीसगढ़ से प्राप्त की थी। बीए और वकालत की शिक्षा राबर्टसन काॅलेज जबलपुर और हिस्लाप काॅलेज नागपुर से प्राप्त की। उस समय नागपुर मध्य प्रांत की राजधानी होने के साथ-साथ राजनीतिक गतिविधियों का केन्द्र भी था। पोटाई जी अपने काल के बस्तर अंचल के प्रथम आदिवासी नवयुवक हुए जिन्होने वकालत की शिक्षा ग्रहण की थी। वे एक लम्बी दौड़ और उंची कूद के अच्छे एथलीट भी थे।

इन्हें भी देखें
---------------

सन् 1950 ई. में संविधान निमात्रि सभा के सामुहिक फोटो में ठाकुर रामप्रसाद पोटाई (लाल घेरे में)

बाहरी कड़ियाँ
-------------

1. ↑  Doctor, Vikram. "India@70: The people who wrote the Constitution of India". *The Economic Times*. अभिगमन तिथि 2021-05-07.
2. ↑  "Group Photos -Constituent Assembly | Department of Justice | Ministry of Law & Justice | GoI". *doj.gov.in*. अभिगमन तिथि 2021-05-07.
***मीनो*** या ***मेनो*** ( यूनानी: Μένων, *मेनोन* ) प्लेटो का एक सुकराती संवाद है। मीनो ने सुकरात से यह पूछकर संवाद शुरू किया कि क्या सद्गुण सिखाया जाता है, अभ्यास से प्राप्त किया जाता है, या स्वभाव से आता है।  यह निर्धारित करने के लिए कि सद्गुण पाठनीय है या नहीं, सुकरात ने मेनो से कहा कि उन्हें पहले यह निर्धारित करने की आवश्यकता है कि सद्गुण क्या है। जब पात्र सद्गुण या सो कहें कि *अरेती* की बात करते हैं, तो वे न्याय या संयम जैसे विशेष गुणों के बजाय सामान्य रूप से सद्गुणों का उल्लेख करते हैं। कार्य का पहला भाग सुकराती द्वंद्वात्मक शैली को प्रदर्शित करता है; मीनो, सद्गुण को पर्याप्त रूप से परिभाषित करने में असमर्थ होने के कारण, भ्रमित और उदासीन हो जाता है और अपॉरिया में बदल जाता है।  सुकरात का सुझाव है कि वे मिलकर सद्गुण की पर्याप्त परिभाषा तलाशें। जवाब में, मेनो सुझाव देते हैं कि कोई व्यक्ति जिस चीज़ को नहीं जानता, उसे पाना असंभव है, क्योंकि वह यह निर्धारित करने में असमर्थ होगा कि उसने उसे पाया है या नहीं। 

सुकरात ने ज्ञान के सिद्धांत को अनुस्मरण ( *अनाम्नेसिस* ) के रूप में पेश करके मेनो के तर्क को चुनौती दी, जिसे अक्सर "मेनो का परोक्षक" या "शिक्षार्थी का परोक्षक" कहा जाता है। जैसा कि संवाद में प्रस्तुत किया गया है, सिद्धांत का प्रस्ताव है कि आत्माएं अमर हैं और सभी चीजों को अशरीरी अवस्था में जानती हैं; मूर्त रूप में सीखना वास्तव में उसे पुन:स्मरण करने की एक प्रक्रिया है जिसे आत्मा शरीर में आने से पहले जानती थी।  सुकरात ने मेनो के दासों में से एक के सामने गणितीय पहेली प्रस्तुत करके पुनःस्मृति को क्रियान्वित करके प्रदर्शित किया।  इसके बाद, सुकरात और मेनो परिकल्पना की विधि का उपयोग करते हुए इस सवाल पर लौटते हैं कि क्या सद्गुण शिक्षण योग्य है। संवाद के अंत में, मेनो ने एक और प्रसिद्ध पहेली रखी, जिसे "मेनो-समस्या" या "ज्ञान के लिए मूल्य-समस्या" कहा जाता है, जो सवाल करती है कि ज्ञान को "सत्य विश्वास" से अधिक महत्व क्यों दिया जाता है।  जवाब में, सुकरात ज्ञान और सच्चे विश्वास के बीच एक प्रसिद्ध और कुछ हद तक रहस्यमय अंतर प्रदान करते हैं। 

1. ↑  "The Internet Classics Archive | Meno by Plato". *classics.mit.edu*. अभिगमन तिथि 2023-07-10.
2. ↑  Plato, *Meno*, 70a
3. ↑  Plato, *Meno*, 80a-b
4. ↑  Plato, *Meno*, 80d
5. ↑  Plato, *Meno*, 81a-e
6. ↑  Plato, *Meno*, 82a-86c
7. ↑  Plato, *Meno*, 97b-d
8. ↑  Plato, *Meno*, 98a
**छोटा युआरएल छोटा युआरएल**
 //hi.wikipedia.org/wiki/Rajeev\_U\_Nair

**राजीव यू नायर** (जन्म :15 मई 1988) एक केरला से पत्रकार एवं और लेखक। वे एमएम टीवी के सम्पादक हैं।

जीवनी
-----

उनका जन्म तिरुवनंतपुरम जिले के अरयूर में 15 मई, 1988 में हुआ था | 1999 में उन्होंने सर्वश्रेष्ठ बाल साहित्य के लिए केरल बाला साहित्य परिषद पुरस्कार जीता |
वह सोशल मीडिया में बहुत सक्रिय ब्लॉगर हैं। उनके परदादा सी वी रामन पिल्लै मलयालम के पहले उपन्यासकार थे।

शिक्षा जीवन
-----------

उन्होंने मदुरै कामराज विश्वविद्यालय से अपनी कॉलेज की शिक्षा पूरी की। इसके बाद उन्होंने इंफाल विश्वविद्यालय से विजुअल मीडिया कम्युनिकेशन में डिप्लोमा प्राप्त किया।

इन्हें भी देखें
---------------

* अर्णव गोस्वामी
* श्वेता सिंह
*

सन्दर्भ
-------

1. ↑
2. ↑  "संग्रहीत प्रति". मूल से 14 नवंबर 2017 को पुरालेखित. अभिगमन तिथि 24 जनवरी 2020.
3. ↑  "संग्रहीत प्रति". मूल से 8 अगस्त 2019 को पुरालेखित. अभिगमन तिथि 24 जनवरी 2020.
4. ↑  "संग्रहीत प्रति". मूल से 6 जनवरी 2020 को पुरालेखित. अभिगमन तिथि 24 जनवरी 2020.
5. ↑  "संग्रहीत प्रति". मूल से 24 जनवरी 2021 को पुरालेखित. अभिगमन तिथि 24 जनवरी 2020.
6. ↑
**मुरलीधर दत्तात्रेय देवरस** उपाख्य भाऊराव देवरस (19 नवम्बर, 1917 नागपुर -- 13 मई, 1992,दिल्ली में ) राष्ट्रीय स्वयंसेवक संघ के शीर्ष नेता थे। वे मधुकर दत्तात्रेय देवरस के छोटे भाई थे।

  

1937 में भाऊराव ने स्नातक परीक्षा उत्तीर्ण की। अब डा. हेडगेवार ने उन्हें उत्तर प्रदेश में जाने को कहा। अतः भाऊराव ने लखनऊ वि.वि. में बी.काॅम तथा एल.एल.बी. में प्रवेश ले लिया। उन दिनों वहां दो वर्ष में डबल पोस्ट डिग्री पाठ्यक्रम की सुविधा थी। भाऊराव ने दो विषयों में स्वर्ण पदक प्राप्त किये। लखनऊ में वे संघ के साथ स्वाधीनता आंदोलन में भी सक्रिय रहे। उनके प्रयास से वहां सुभाष चंद्र बोस का एक भव्य कार्यक्रम हुआ था। यों तो संघ की शाखा सर्वप्रथम काशी में भैयाजी दाणी द्वारा प्रारम्भ की गयी थी; पर संघ के काम को हर जिले तक फैलाने का श्रेय श्री भाऊराव देवरस को है।

उ.प्र. में संघ कार्य को दृढ़ करने के बाद भाऊराव क्रमशः बिहार, बंगाल और पूर्वोत्तर भारत के क्षेत्र प्रचारक तथा फिर सह सरकार्यवाह बनाये गये। इन दायित्वों पर रहते हुए उन्होंने पूरे देश में प्रवास किया। फिर उनका केन्द्र दिल्ली हो गया। यहां रहते हुए वे विद्या भारती तथा भारतीय जनता पार्टी जैसे कामों की देखरेख करते रहे।
मुराद विल्फ़्रेड होफ़मैन
मुराद विल्फ़्रेड होफ़मैन (इंग्लिश: Murad Wilfried Hofmann (जन्म: 6 जुलाई 1931) अल्जीरिया और मोरक्को में 1987 और 1994 के बीच **जर्मनी के राजदूत** थे और पहले ब्रसेल्स में नाटो के सूचना निदेशक थे। इसाई धर्म से 1980 में इस्लाम धर्म अपना लिया।

परिचय
-----

यूनियन कॉलेज न्यूयॉर्क से स्नातक और फिर म्यूनिख से जर्मन कानून में एमए किया और हार्वर्ड विश्वविद्यालय से पीएचडी की। 
इस्लाम में परिवर्तित होने के बाद विभिन्न लेखों और निबंधों में इस्लाम और पश्चिम  के सांस्कृतिक संघर्ष पर लिखते रहे। उन पर चर्चा  भी होती रही।  

इस्लाम पर उनकी पुस्तकों में "जर्नी टू मक्का" और "इस्लाम: एन अल्टरनेटिव" प्रसिद्ध हैं।  

मुराद हॉफ ने अक्सर यूरोप और उत्तरी अमेरिका की यात्रा की। आखरी दिनों में वे तुर्की में रहते थे।  

12 जनवरी, 2020 को निधन हो गया।

इन्हें भी देखें
---------------

* मार्मड्यूक पिकथल
* अब्दुल्ला यूसुफ़ अली
* रुकैया वारिस मकसूद

सन्दर्भ
-------



1. ↑  A brief biography at IslamOnline.net Archived 24 अक्टूबर 2004 at the Wayback Machine
2. ↑  "Islam in the West: Dr. Murad Hoffman". मूल से पुरालेखित 27 अक्तूबर 2009. अभिगमन तिथि 21 मई 2020. Cite journal requires `|journal=` (मदद)सीएस1 रखरखाव: BOT: original-url status unknown (link)
3. ↑  "ڈاکٹر مراد ولفرڈ ہوف مین کے خیالات". मूल से 10 नवंबर 2019 को पुरालेखित. अभिगमन तिथि 21 मई 2020. Cite journal requires `|journal=` (मदद)
**माशेरब्रुम** पाक अधिकृत कश्मीर के बल्तिस्तान क्षेत्र में स्थित काराकोरम पर्वतों के माशेरब्रुम पर्वत समूह का सबसे ऊँचा पर्वत है। ७,८२१ मीटर (२५,६५९ फ़ुट) की बुलंदी के साथ यह विश्व का २२वाँ सबसे ऊँचा और पाकिस्तान-नियंत्रित क्षेत्रों का ९वाँ सबसे ऊँचा पहाड़ है। इसे **के१** (K1) भी बुलाया जाता है क्योंकि १९वीं सदी में काराकोरम शृंखला के निरिक्षण के दौरान यह पहला मापा गया पर्वत था। माशेरब्रुम समूह बाल्तोरो हिमानी से दक्षिण में स्थित है।

नाम
---

'माशेरब्रुम' नाम की उत्पत्ति और अर्थ को लेकर विद्वानों में बहस है। 'माशादार' का मतलब सामने से छर्रों से भरा जाने वाली बंदूक़ होता है और 'ब्रुम' का मतलब 'पर्वत'। सम्भव है यही इस नाम की जड़ रही हो। लेकिन 'माशा' का अर्थ 'उच्च महिला या रानी' भी होता है जिससे यह भी मुमकिन है कि पहाड़ के नाम का अर्थ 'पर्वतों की रानी' हो। १९६० में स्थानीय राजा के अनुसार इसका नाम संस्कृत से था और उसका अर्थ 'फ़ैसले का दिन' या 'प्रलय पर्वत' है। कुछ अन्य स्रोत इसे बलती भाषा से उत्पन्न बताते हुए इसका अर्थ 'आग का पहाड़' बताते हैं।

इतिहास
------

१८५६ में ब्रिटिश राज का थोमस मोन्टगोमरी नामक सैन्य अफ़सर काराकोरम शृंखला का निरिक्षण कर रहा था। उसने यहाँ माशेरब्रुम की बुलंद चोटी देखी और उसे 'काराकोरम-१' या 'के-१' का सरकारी नामांकन दे दिया। लेकिन स्थानीय लोगों के लिये इसका नाम 'माशेरब्रुम' ही था। १९३८ में इसे दक्षिण से चढ़ने का प्रयास किया गया जो नाक़ामयाब रहा। १९४७ में भारत विभाजन के बाद भारत-पाकिस्तान में कश्मीर को लेकर १९४८ का युद्ध छिड़ा। युद्ध-विराम के बाद इस क्षेत्र पर पाकिस्तानी क़ब्ज़ा बन गया। १९५५ और १९५७ में माशेरब्रुम पर विजय पाने के दो और पर्वतारोही प्रयास भी असफल रहे। आख़िरकर १९६० में एक अमेरिकी दस्ते के जॉर्ज अर्विन्ग बॅल और विली उनसोएल्ड इसपर दक्षिणपूर्व मार्ग से चढ़ने में सफल हुए।

इन्हें भी देखें
---------------

* माशेरब्रुम पर्वत शृंखला
* बाल्तोरो हिमानी

सन्दर्भ
-------

1. ↑
2. ↑  The Himalayan Journal, Volume 22, Oxford University Press, 1960, *... The Rajah informed us that from Sanskrit the name Masherbrum means 'Day of Judgment' or 'Doomsday Peak'. A most excellent name, provided one is not unduly superstitious ...*
3. ↑  Buried in the Sky: The Extraordinary Story of the Sherpa Climbers on K2's Deadliest Day, Peter Zuckerman, Amanda Padoan, pp. 29, W.W. Norton & Company, 2012, ISBN 9780393079883, *... The Great Trigonometric Survey of India had ordered British lieutenant Thomas Montgomerie to map Kashmir ... Along with the other peaks, K1 reverted to its local name, Masherbrum, or "mountain offire" in Balti, the local language ...*
डॉ॰ **मुरली मनोहर जोशी**, भारतीय जनता पार्टी के प्रमुख नेता हैं। राष्ट्रीय जनतांत्रिक गठबंधन के शासनकाल में वे भारत के मानव संसाधन विकास मंत्री थे।

जीवनी
-----

मुरली मनोहर जोशी जी का जन्म ५ जनवरी सन् १९३४ को दिल्ली में हुआ था। उनका पैतृक निवास-स्थान वर्तमान उत्तराखण्ड के कुमायूँ क्षेत्र में है। उन्होंने अपना एम॰एस॰सी॰ इलाहाबाद विश्वविद्यालय से किया जहाँ प्राध्यापक राजेन्द्र सिंह उनके एक शिक्षक थे। यहीं से उन्होंने अपनी डॉक्टोरेट की उपाधि भी अर्जित की। उनका शोधपत्र स्पेक्ट्रोस्कोपी पर था। अपना शोधपत्र हिन्दी भाषा में प्रस्तुत करने वाले वे प्रथम शोधार्थी हैं। बाद में वे राष्ट्रीय राजनीति में आ गये।

२०१४ के लोकसभा चुनाव में वे उत्तर प्रदेश के कानपुर से सांसद हैं।

भारतीय जनता पार्टी के प्रमुख नेता और पूर्व अध्‍यक्ष मुरली मनोहर जोशी का जन्‍म 5 जनवरी 1934 को नैनीताल में हुआ।

उन्‍होंने अपनी स्‍नातक डिग्री मेरठ कॉलेज तथा स्‍नातकोत्‍तर डिग्री इलाहाबाद यूनिवर्सिटी से प्राप्‍त की। इलाहाबाद यूनिवर्सिटी से ही उन्‍होंने डॉक्‍टरेट की उपाधि भी प्राप्‍त की, उन्‍होंने भौतिकी में शोध कार्य किया और इस शोध कार्य को हिंदी में प्रकाशित किया।

अपनी युवावस्‍था में डॉ॰ जोशी राष्‍ट्रीय स्‍वयंसेवक संघ से जुड़ गए और गौ रक्षा संबंधी आंदोलनों में भागीदारी की।

1980 में डॉ. जोशी ने भारतीय जनता पार्टी की स्‍थापना में अपना सहयोग दिया और इसके अध्‍यक्ष बनें।

डॉ. जोशी तीन बार इलाहाबाद के विधायक रहे। और इसके बाद 2004 के लोकसभा चुनावों में उन्‍हें हार का सामना करना पड़ा। 15वीं लोकसभा में उन्‍होंने वाराणसी से बीजेपी उम्‍मीदवार के रूप में जीत दर्ज की।

1996 में जब भारतीय जनता पार्टी की सरकार 13 दिनों के लिए बनी थी, उस दौरान डॉ॰ जोशी ने गृह मंत्री का पदभार संभाला था। 15वीं लोकसभा के कार्यकाल में 1 मई 2010 को उन्‍हें लोक लेखांकन समिति का अध्‍यक्ष बनाया गया।

पुरस्कार
--------

पद्म विभूषण (2017)

सन्दर्भ
-------

1. 1 2    . "Dr. Murli Manohar Joshi - BJP | Kanpur Elections 2014". Drmmjoshi.in. मूल से 27 फ़रवरी 2014 को पुरालेखित. अभिगमन तिथि 2014-07-15.

बाहरी कड़ियाँ
-------------

|  |  |
| --- | --- |
|  | **Category:Murli Manohar Joshi** से संबंधित मीडिया विकिमीडिया कॉमंस पर उपलब्ध है।  |

* डॉ॰ मुरली मनोहर जोशी (वेबदुनिया)
* डॉ मुरली मनोहर जोशी का ब्लाग
* BJP profile of M.M. Joshi
* राजनीति में संस्‍कृति के दूत: डॉ॰ जोशी
प्रश्न पूछते हुए **मिलिन्द** 
**मिलिन्दपञ्ह** या **मिलिन्दपन्ह** ( = मिलिन्द के प्रश्न) एक पालि भाषा में रचित एक बौद्ध ग्रन्थ है जिसका रचनाकाल लगभग 100 ई॰पूर्व है। इसमें बौद्ध भिक्षु नागसेन तथा भारत-यूनानी शासक मिलिन्द (यूनानी : Menander I) के बीच हुए वार्तालाप का वर्णन है।

विषयवस्तु
---------

मिलिन्दपञ्ह में निम्नलिखित विषय हैं-

* (१) पूर्वजन्म कथा

* (२) वैशिष्ट्यों का पार्थक्यकरण-संक्रान्त प्रश्नावली : (मनोयोग और प्रज्ञा का बैशिष्ट्य, प्रज्ञा का वैशिष्ट्य, योग का वैशिष्ट्य, अनुभूति का वैशिष्ट्य, धारणा का वैशिष्ट्य, कामना का वैशिष्ट्य, चेतना का वैशिष्ट्य, प्रयुक्त चिन्ता का वैशिष्ट्य, निरवच्छिन्न चिन्ता का वैशिष्ट्य इत्यादि)

* (३) जटिलता छेदकरण-संक्रान्त प्रश्नावली : (रूपान्तर और पुनर्जन्म, आत्मा, दुष्कर्म का बन्धन, विभिन्न स्थानों में एकसाथ उत्थान, ज्ञानत और अज्ञानत कृत दुष्कर्म इत्यादि)

* (४) समस्या-संक्रान्त प्रश्नावली : विभिन्न व्यवसाय और ८२ समस्यायों में उनका विन्यास

* (५) सिद्धान्त के माध्यम से समाधान-कृत एक प्रश्न

* (६) कृच्छ्रसाधन के विशेष गुणावली की आलोचना

* (७) उपमार कथा-संक्रान्त प्रश्नावली

हिनुबार (२०००) का मत है कि राजा मेनान्द्रोस के ऐतिहासिक चरित्र होने में कोई सन्देह नहीं है, किन्तु भिक्षु नागसेन अज्ञात चरित्र है। इस ग्रन्थ के कालनिर्देश में कुछ त्रुटियाँ हैं। कथोपकथन में ग्रीक प्रभाव कम है। तथा उपनिषद का प्रभाव स्पष्ट है।

मिलिन्दपन्हो का आरम्भिक भाग
*मिलिन्दो नाम सो राजा सागलायं पुरुत्तमे।*
*उपगञ्छि नागसेनं गङ्गा च यथा सागरं॥*
*आसज्‍ज राजा चित्रकथिं उक्‍काधारं तमोनुदं।*
*अपुच्छि निपुणे पञ्हे ठानाट्ठानगते पुथू॥*
*पुच्छा विसज्‍जना चेव, गम्भीरत्थूपनिस्सिता।*
*हदयङ्गमा कण्णसुखा अब्भुता लोमहंसना॥*
*अभिधम्मविनयोगाळ्हा सुत्तजालसमत्तिता।*
*नागसेनकथा चित्रा ओपम्मेहि नयेहि च॥*
*तत्थ ञाणं पणिधाय हासयित्वान मानसं।*
*सुणाथ निपुणे पञ्हे कङ्खाट्ठानविदालनेति॥*

सन्दर्भ
-------

इन्हें भी देखें
---------------

* कथावत्थु (कथावस्तु)

बाहरी कड़ियाँ
-------------

* खुद्दकनिकाये मिलिन्दपञ्हपाळि
* मिलिन्दपञ्हपाळि
* खुद्दकनिकाये मिलिन्दपञ्हपाळि
* मिलिन्दपञ्ह
**मुहम्‍मद फारूक चिश्‍ती** (१९०१ - १९६८) , भारत के स्वतन्त्रता संग्राम सेनानी तथा राजनेता थे। वे उत्तर प्रदेश की प्रथम विधान सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के देवरिया जिले के देवरिया (उत्‍तर पूर्व) विधान सभा निर्वाचन क्षेत्र से कांग्रेस की ओर से चुनाव में भाग लिया।  तीन बार विधायक रहे फारूक, महात्मा गांधी और जवाहरलाल नेहरू के बहुत करीबी रहे।

रेलवे स्टेशन रोड निवासी मौलवी मुहम्मद इस्माइल के छोटे बेटे मुहम्मद फारूक चिश्ती का जन्म 1901 में हुआ। उनके पिता बैरिस्टर मौलवी मुहम्मद इस्माइल मछलीशहर, जौनपुर में जन्मे, कैम्ब्रिज विश्वविद्यालय से वक़ालत करने के बाद भारत लौटे तो देवरिया बस गए। फ़ारूक़ का परिवारवालों ने किंग एडवर्ड स्कूल (अब राजकीय इंटर कॉलेज) में दाखिला कराया। शुरुआती तालीम के दौरान ही ये देश को आजाद कराने के आंदोलनो में हिस्सा लेने लगे। चौरी चौरा कांड मे इनका नाम आया जिसके चलते हेडमास्टर अख्तर आदिल ने दूसरी जगह पढ़ाने के लिए भेजने का मशविरा दिया, ताकि अंग्रेजों की कार्यवाही से बच सके। इसके बाद इलाहाबाद गए, जहां फारूक को छात्रों की पहली सफल हड़ताल कराने का श्रेय है। उसी दरम्यान महात्मा गांधी के संपर्क में आए और उनके के बहुत करीबी हो गए।

उसके बाद गांधी और नेहरू जब भी देवरिया जिले में आए तो रेलवे स्टेशन रोड स्थित चिश्ती हाउस में रुके। जंग-ए-आजादी के अहम किरदार और महात्मा गांधी के करीबी मौलाना मज़हरुल हक़ की कोशिशों के बाद उनके बड़े भाई हामिद चिश्ती ने अंग्रेजों का साथ छोड़ा और आज़ादी की लड़ाई में शामिल हो गए और फिर कई बार कार्यवाही मे जेल भी गए। इसके चलते आजादी के दीवानों के लिए चिश्ती हाउस ठिकाना हो गया।

मुहम्मद फारूक चिश्ती ने प्रथम विश्वयुद्ध के दौरान अंग्रेजी हुकूमत के खिलाफ बिगुल फूंक दिया। इन्होंने मुहम्मद अली जिन्ना की तरफ से पाकिस्तान के गृह मंत्री के पद का प्रस्ताव लेकर आए सलेमपुर के राजा को बैरंग लौटा दिया, कहा कि मुस्लिम लीग का टिकट नहीं, बल्कि देश की आजादी चाहिए। 

उत्तर प्रदेश में 1950 में चार विधानसभा क्षेत्रों में उपचुनाव हुए, जिसमें कांग्रेस के देवरिया में फारूक चिश्ती जीत हासिल कर सके। इसके अलावा 1952 में आम चुनाव में जीते और 1957 में भी विजयी हुए, लेकिन 1962 में पराजित हो गए। 1967 में तीसरी बार विधायक बने। 1968 में उनका इंतकाल हो गया।

सन्दर्भ
-------

1. ↑  "उत्तर प्रदेश विधान सभा". मूल से 10 अगस्त 2019 को पुरालेखित. अभिगमन तिथि 15 जून 2020.
2. ↑  Empty citation (मदद)
**रिचर्ड चैंसलर** (Richard Chancellor ; जन्म ?- मृत्यु नवंबर १०, १५५६) महान अंग्रेज नाविक तथा अन्वेषक। 
इन्होने ही सबसे पहले श्वेत सागर को पार किया और रूस से सम्बन्ध स्थापित किये।

परिचय
-----

इनका लालन-पालन सर फिलिप सिडनी के पिता के घर बड़े लाड़-प्यार के साथ हुआ था। महासागर तथा नौविद्या में बचपन से ही उन्हें बड़ी अभिरुचि थी। सन् १५५३ में सर ह्यूग विल्लोबी के नेतृत्व में भारत के मार्ग की जानकारी के लिए जो सामुद्रिक अभियान हुआ था उसमें चैंसलर को प्रधान नाविक होने तथा 'एडवर्ड बोना वेंचर' नामक जहाज का नेतृत्व करने का अवसर प्राप्त हुआ। मार्ग में लोफोटेन द्वीपसमूह के समीप तूफान में फँस जाने के कारण जहाज एक दूसरे से अलग हो गए। चैंसलर वार्डोएहूस (Vardoehuus) नामक पूर्व निर्धारित स्थान पर एक सप्ताह तक अन्य जहाजों की प्रतीक्षा करते रहे। तदनंतर वह श्वेत सागर (White sea) में एकाकी आगे बढ़े और वहाँ लंगर डालकर मास्को की यात्रा की। वहाँ उनका बड़ा आदर सत्कार हुआ और उन्होंने इंग्लैंड की ओर से एक व्यापारिक संधि की जिसके अनुसार अंग्रेजी जहाजों को व्यापार करने की सुविधा प्राप्त हुई। इंग्लैंड लौट कर उन्होंने अपनी रिपोर्ट दी जिसके आधार पर मस्कोवी कंपनी (Muscovy Company) का सृजन हुआ। १५५५ की ग्रीष्म ऋतु में वे अपने पुराने जहाज पर पुन: श्वेत सागर गए और मास्को की दूसरी यात्रा की। जुलाई, १५५६ में स्वेदश लौटते समय ऐबरडीनशिर से कुछ दूर ऐबर्डोर में तूफान में फँस जाने के कारण उनका जहाज नष्ट हो गया और १० नवम्बर १५५६ को उनका देहांत हो गया। उन्होंने रूस के के विषय में एक विवेचनात्मक निबंध भी लिखा।
**मुहम्मद खुदाबंदा** (अंग्रेज़ी:Öljaitü) (जन्म: 1280) इलख़ानी साम्राज्य का आठवां शासक था। 1304 से 1316 तक फारस के सम्राट के रूप में शासन किया। अर्गून खान का बेटा था हलाकू खान पोता था। 

ईसाई धर्म के अनुसार बपतिस्मा लिया था। अपनी युवावस्था में उन्होंने इस्लाम धर्म अपना लिया था और मुहम्मद खुदाबंदा नाम रख लिया था। कुछ विश्वसनीय स्रोतों के अनुसार, ओलजीतो ने अपनी पत्नी के आग्रह पर इस्लाम धर्म अपना लिया था।

मृत्यु
------

12 साल 5 माह 7 दिन हुकूमत करने के बाद 36 साल की उम्र में 16 दिसंबर 1316 को सुलतानिया में मृत्यु हो गयी। मरने के बाद रशीद उद्दीन फ़ज़ल अल्लाह हमदानी पर इल्ज़ाम लगाया गया कि इस ने ज़हर दिया, लेकिन ये इल्ज़ाम साबित ना हो सका और रशीद उद्दीन फ़ज़ल अल्लाह हमदानी को बरी कर दिया गया। अपने बनाये मक़बरे गुंबद सुलतानिया में दफ़न किया गया।

सन्दर्भ
-------

1. ↑  The preaching of Islam: a history of the propagation of the Muslim faith By Sir Thomas Walker Arnold, p. 197.
2. ↑  Öljeitü

इन्हें भी देखें
---------------

* राजा रिंचन
* राजा नाहर खान
* जलालुद्दीन मुहम्मद शाह
* महमूद गाज़ान
the town in North Waziristan, Pakistan के लिए, Miranshah देखें।अपने पिता के शासनकाल के दौरान, मीरन शाह शुरू में एक शक्तिशाली क्षेत्रीय गवर्नर और प्रमुख सैन्य कमांडर थे, जिन्होंने तैमूर को अपनी विजय में सहायता करने के साथ-साथ कई विद्रोहों को दबा दिया था। हालाँकि, विनाशकारी और सुखवादी व्यवहार के आरोपों का सामना करने के बाद, राजकुमार को बाद में सम्राट द्वारा इन भूमिकाओं से हटा दिया गया था। 1405 में तैमूर की मृत्यु के बाद, मीरन शाह उत्तराधिकार के आगामी युद्ध में उलझ गए, उन्होंने अपने बेटे खलील सुल्तान के पीछे अपना समर्थन फेंक दिया। बाद में तैमूरिद के पारंपरिक प्रतिद्वंद्वियों, क़ारा क्यूयुनलू के खिलाफ लड़ते हुए वह मारा गया।

हालांकि कभी भी अपने अधिकार में शासन नहीं किया, मीरन शाह की रेखा ने तैमूरी साम्राज्य के इतिहास में एक प्रमुख भूमिका निभाई। उनके पोते अबू सईद मिर्ज़ा अंततः 15वीं शताब्दी के उत्तरार्ध में ट्रान्सोक्सियाना के बहुमत पर शासन करने आए। अबू सईद का अपना पोता बाबर था, जो भारत के मुगल साम्राज्य का संस्थापक था। 

1. ↑  Bonnie C. Wade (1998). *Imaging Sound: An Ethnomusicological Study of Music, Art, and Culture in Mughal India*. University of Chicago Press. पृ॰ 43. आई॰ऍस॰बी॰ऍन॰ 978-0-226-86840-0.Bonnie C. Wade (1998). *Imaging Sound: An Ethnomusicological Study of Music, Art, and Culture in Mughal India*. University of Chicago Press. p. 43. ISBN 978-0-226-86840-0.
**मीसोआर्कियाई महाकल्प** (Mesoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 320 करोड़ (यानि 3.2 अरब) वर्ष पहले आरम्भ हुआ और 280 करोड़ (2.8 अरब) वर्ष पहले अंत हुआ। पृथ्वी पर पाये गये सबसे प्राचीन स्ट्रोमैटोलाइट जीवाश्म इसी युग में उत्पन्न हुए थे। पृथ्वी के वायुमण्डल में कार्बन डाईऑक्साइड की सान्द्रता वर्तमान से कुछ गुना अधिक थी जिस कारण ग्रीनहाउस प्रभाव अधिक शक्तिशाली था। सूरज आज की तुलना में 70% कम कांतिमान था, इसलिए इस ग्रीनहाउस उग्रता के बावजूद तापमान आज से ज़्यादा अधिक नहीं था। इस महाकल्प से पहले पेलियोआर्कियाई महाकल्प (Paleoarchean) चल रहा था और इसके बाद नियोआर्कियाई महाकल्प (Neoarchean) आरम्भ हुआ।

इन्हें भी देखें
---------------

* महाकल्प (भूवैज्ञानिक)
* आर्कियाई इओन (Archean)
* स्ट्रोमैटोलाइट

सन्दर्भ
-------

1. ↑  Stanley, Steven M (1999). Earth System History. New York: W.H. Freeman and Company. ISBN 0716728826.
2. ↑  Bozhko, N. A. (2011). "On Two Types of Supercontinental Cyclicity". Moscow University Geology Bulletin. 66: 313–322.
**मसाला बॉन्ड** भारत के बाहर जारी किए गए बॉन्ड हैं, लेकिन वहाँ के स्थानीय मुद्रा के बजाय भारतीय रुपए में दर्शाए जाते हैं। मसाला एक भारतीय शब्द है। इस शब्द का उपयोग अंतर्राष्ट्रीय वित्त निगम (IFC) द्वारा भारत की संस्कृति और व्यंजनों को बढ़ावा देने के लिए किया गया था। डॉलर बॉन्ड के विपरीत, जहां उधारकर्ता मुद्रा जोखिम लेता है, मसाला बांड में निवेशक को जोखिम वहन करना होता है। पहला मसाला बॉन्ड विश्व बैंक द्वारा समर्थित IFC द्वारा नवंबर 2014 में जारी किया गया था जब इसने भारत में बुनियादी ढांचा परियोजनाओं को निधि देने के लिए 1,000 करोड़ का बॉन्ड उठाया था। बाद में अगस्त 2015 में पहली बार अंतर्राष्ट्रीय वित्तीय सहयोग ने हरे रंग के मसाला बॉन्ड जारी किए और भारत में जलवायु परिवर्तन को संबोधित करने वाले निजी क्षेत्र के निवेश के लिए 3.15 अरब रुपये का बॉन्ड उठाया।

जुलाई 2016 में एचडीएफसी ने मसाला बॉन्ड से 3,000 करोड़ रुपये जुटाए और इस तरह मसाला बॉन्ड जारी करने वाली पहली भारतीय कंपनी बन गई।अगस्त 2016 के महीने में सार्वजनिक क्षेत्र की इकाई एनटीपीसी ने 2,000 करोड़ रुपये का पहला कॉर्पोरेट ग्रीन मसाला बांड जारी किया। सभी

इन्हें भी देखें
---------------

* विदेशी मुद्रा मूल्यवर्गित बॉन्ड
* यूरोबॉन्ड
* मंद राशि बांड
* समुराई बांड
* उर्वशी बंधन

सन्दर्भ
-------

1. ↑  "संग्रहीत प्रति". मूल से 31 दिसंबर 2019 को पुरालेखित. अभिगमन तिथि 31 दिसंबर 2019.
2. ↑  "संग्रहीत प्रति". मूल से 15 अप्रैल 2019 को पुरालेखित. अभिगमन तिथि 31 दिसंबर 2019.
जर्मनी के वेजलार (Wetzlar) में स्थित राइखस्कामेरगेरिख्त
**राइखस्कामेरगेरिख्त** (Reichskammergericht ; अंग्रेजी : इंपीरियल चेंबर) पवित्र रोमन साम्राज्य का न्यायकक्ष था जिसने १४९५ और १८०६ ई. के बीच न्यायकार्य किया। इससे पहले के न्यायकक्ष 'होफगेरिख्त' और 'कामरेगेरिख्त' सम्राट् की अध्यक्षता में कार्य करते थे, अब इस नए न्यायकक्ष की योजना सरकारी कानूनी पंडितों द्वारा संगठित हुई। इसके अध्यक्ष की नियुक्ति सम्राट् करता था पर अन्य न्यायाधीशों की नियुक्ति साम्राज्य द्वारा होती थी। इसके सदस्यों की संख्या प्रारंभ में १६ थी जो रोमन कानून के विशेष जानकार होते थे। अब यह न्यायसभा सम्राट् की शक्ति से बाहर जनसभा 'डाएट' के संविधान द्वारा संघटित और संरक्षित हुई। इसके द्वारा रोमन कानून की समाराधना का प्रधान परिणाम यह हुआ कि जर्मन विधि के शरीर में रोमन कानून की आत्मा पैठी और साम्राज्य में रोमन कानून का प्राधान्य तथा प्रचार हुआ। केंद्र के साथ ही साथ साम्राज्य के विविध राज्यों ने जो इसे अपनाया तो सर्वत्र रोमन कानून का जनपदीय न्याय विधा में समावेश हो गया। यह साम्राज्य-न्यायालय जनपदीय न्यायालयों के फैसलों की अपील भी सुनता था। पर धन के अभाव से इसके न्यायकार्य में समय बहुत लगता था।
**मीरा सेठ** एक भारतीय जनसेवक, राजनयिक, महिला अधिकार कार्यकर्ता और संयुक्त राष्ट्र बाल कोष (यूनिसेफ) की पूर्व अध्यक्ष हैं।

अंतर्राष्ट्रीय स्तर पर यूनिसेफ के कार्यकारी बोर्ड के सदस्य के रूप में कई पदों पर कार्य कर चुकी सेठ १९९० से १९९१ तक (जब लिस्बेट पाल्मे अध्यक्ष थी) यूनिसेफ की उपाध्यक्ष रहीं, और फिर इसके बाद १९९१ से १९९२ तक इसकी अध्यक्ष रहीं। सेठ ने इससे पहले भारत सरकार के वाणिज्य एवं उद्योग मंत्रालय के उद्योग संवर्धन और आंतरिक व्यापार विभाग में काम किया है। कई अलग-अलग आर्थिक प्रयासों, जैसे कि हथकरघा या मत्स्य पालन के विनियमन में महिलाओं की भागीदारी पर उनका अध्ययन महिलाओं और विकास के मुद्दों पर एक विशेषज्ञ है। अपने इसी अध्ययन पर उन्होंने "वीमेन एंड डेवलपमेंट: द इंडियन एक्सपीरियंस" ("महिलाएं तथा विकास: भारतीय अनुभव") नामक एक पुस्तक भी लिखी। 

सेठ ने "मेरा शिंदर पुत्तर" नामक एक फिल्म का भी निर्देशन किया है, जो एक अवैध प्रवासी के धैर्य के परीक्षण और भारत में उसके पीछे छूटे परिवार के बारे में बात करती है।

प्रकाशन
-------

* *वीमेन एंड डेवलपमेंट: द इंडियन एक्सपीरियंस (अंग्रेज़ी: Women and development : the Indian experience)* (अंग्रेजी में). सेज पब्लिकेशन्स. २००१. आई॰ऍस॰बी॰ऍन॰ 978-0761994879.सीएस1 रखरखाव: नामालूम भाषा (link)
* Empowerment of Women Through Tourism Industry and Sikkim State, India, 2013, International Journal of Current Research

सन्दर्भ
-------

1. ↑  Officers of the UNICEF Executive Board 1946–2014 Archived 2016-10-20 at the Wayback Machine, UNICEF
2. ↑  Executive Board Archived 2019-01-09 at the Wayback Machine, UNICEF
**मीशा शफ़ी** (उर्दू: میشا شافی) एक पाकिस्तानी पार्श्व गायिका, अभिनेत्री एवं मौडल हैं।

प्रारम्भिक जीवन
---------------

मीशा शफ़ी का जन्म पाकिस्तानी अभिनेत्री साबा हमीद और सैयद परवेज शफ़ी के यहां हुआ था।

कैरियर्
-------

### फैशन कैरियर

मीशा ने अपना कैरियर फैशन डिजाइन के साथ शुरु किया और अब वह पाकिस्तान की प्रमुख फैशन मौडलों मे से एक हैं।

### अभिनय

शफ़ी ने टेलिविज़न कार्यक्रमों जैसे *"मोहब्बत ख्वाब की सूरत"* और *"यह ज़िन्दगी तो वो नहीं"* में काम किया है। वह मोहसिन हमीद के द रिलक्टैंट फन्डामेंटलिस्ट के हौलीवुड अवतरण में केट हडसन, लीव श्राइबर, रिज़ अहमद, कीफ़र सुदरलैंड और ओम पुरी के साथ आ रही हैं। उन्होंने बिलाल लश्वारी की *वार* में भी काम किया है जो कि अभी निर्माण की स्थिति में है।

### गायन

Shafi was lead the vocalist for Overload from 2008 until 2011. वह कोक स्टूडियो में अकेले एवं अरिफ़ लोहर के साथ आ चुकी हैं। लोहर के साथ गाय हुआ उनका गीत यू ट्यूब पर ६ मिलियन हिट्स से भी ज्यादा ले चुका है और कोक स्टूडियो का अभी तक का ज्यादा देखा हुआ गीत है। She has also contributed to the soundtrack of The Reluctant Fundamentalist in a track produced by her husband, musician महमूद रहमान।

इन्हें भी देखें
---------------

* कोक स्टूडियो

सन्दर्भ
-------

1. ↑  "About: Meesha Shafi". Web PK. मूल से 11 दिसंबर 2011 को पुरालेखित. अभिगमन तिथि अगस्त 13, 2011.
2. ↑  "Meesha interview with Fashion Central". Fashion Central. 6 अप्रैल 2010. मूल से 22 जनवरी 2012 को पुरालेखित. अभिगमन तिथि अगस्त 13, 2011.

बाहरी कडियां
------------

* Meesha Shafi at Facebook

| व्यक्तिगत आँकड़े |
| --- |
| नाम | Shafi, Meesha |
| अन्य नाम |  |
| लघु वर्णन |  |
| जन्म तिथि |  |
| जन्म-स्थान |  |
| मृत्यु तिथि |  |
| मृत्यु स्थान |  |
**मेन टू आन्दोलन** पुरुषों पर केन्द्रित एक आन्दोलन है। यह आन्दोलन मी टू आन्दोलन पर प्रतिक्रियात्मक रूप से शुरू हुआ है। इसका मूल सिद्धान्त यही है कि यौन उत्पीड़न, यौन हिंसा अथ्वा घरेलू हिंसा आदि के लिए केवल पुरुष ही दोषी नहीं होते हैं, कई बार उन्हें निर्दोष होने पर भी कसूरवार समझा आता है। 

किसी महिला के साथ कोई दुष्कर्म करता है, किसी ज़ोर-ज़्यादती का प्रयास करता है तो उसे कड़ी सजा मिलनी चाहिए, लेकिन अगर वास्तविकता में किसी के साथ ऐसा नहीं हुआ है और कोई महिला पैसे की लालच में, सस्ती लोकप्रियता की चाहत में अथवा बदला लेने की भावना से निर्दोष पुरूषों पर झूठा मुकदमा करती है तो उस महिला को भी कड़ी सजा मिलनी चाहिए क्योंकि अगर वे जेल चला गया तो उसका कैरियर, पैसे, इज्जत, समय सब बर्बाद हो जाएगा और उसके परिवार की आजीविका चलनी मुश्किल हो जाएगी इसलिए झूठा मुकदमा करने वाली महिलाओं के खिलाफ, पुरूष मी टू की तरह अब मैन टू आंदोलन की शुरुआत कर चुके हैं । इस आन्दोलन को पुरुषों के अलावा बुद्धजीवी महिलाओं और सामाजिक कार्यकर्ताओं और समाजशास्त्रियों का भी समर्थन प्राप्त हुआ है।

इन्हें भी देखें
---------------

* मीटू आन्दोलन

सन्दर्भ
-------

1. ↑   jagohindustani.wordpress.com/2018/10/27/%E0%A4%AE%E0%A5%80-%E0%A4%9F%E0%A5%82-%E0%A4%95%E0%A5%80-%E0%A4%A4%E0%A4%B0%E0%A4%B9-%E0%A4%85%E0%A4%AC-%E0%A4%AA%E0%A5%81%E0%A4%B0%E0%A5%81%E0%A4%B7%E0%A5%8B%E0%A4%82-%E0%A4%A6%E0%A5%8D%E0%A4%B5/

बाहरी कड़ियाँ
-------------
1950 के दशक का चित्र
**मीना परांडे** (जन्म: 12 दिसंबर 1931) भारतीय टेबल टेनिस खिलाड़ी हैं। वर्ष 1948 से 1965 तक चले अपने करियर में टेबल टेनिस खिलाड़ी के रूप में, वह चार बार राष्ट्रीय चैंपियन रही। उन्होंने 1954 में भारत का इंग्लैंड में और 1956 में जापान का प्रतिनिधित्व किया। अंतर्राष्ट्रीय स्तर पर, उन्होंने सिंगापुर, बैंकॉक, वियतनाम, पाकिस्तान और श्रीलंका का दौरा किया था। उन्होंने नागपुर के श्री चंदोरकर से प्रशिक्षण प्राप्त किया। रेलवे से सेवानिवृत्त होने के बाद, उन्होंने 1965 से 1985 तक टेबल टेनिस के लिए कई खिलाड़ियों को प्रशिक्षित किया।

करियर
-----

1951 में उनकी दादी ने उन्हें टेबल टेनिस खेलने के लिए प्रोत्साहित किया। उन्होंने बहुत जल्दी खेल की बारीकियां सीखीं और वर्ष 1951 में ही प्रतिस्पर्धी टेबल टेनिस खेलना शुरू कर दिया। उन्होंने राष्ट्रीय और अंतर्राष्ट्रीय स्तर पर टेबल टेनिस मैचों में भाग लेने के लिए भारत और विदेशों में बड़े पैमाने पर यात्रा की। वह 4 साल के लिए नेशनल चैंपियन थी; पहली बार 1954 में बड़ौदा में, 1956 में सहारनपुर में, 1957 में अहमदाबाद में और आखिरकार 1959 में कलकत्ता में। वह 1953 से 58 तक महाराष्ट्र राज्य के लिए और फिर 1959 से 1965 तक भारतीय रेलवे के लिए खेली। वह दो बार विश्व चैम्पियनशिप में भारत का प्रतिनिधित्व करने वाली पहली महाराष्ट्रीयन महिला हैं। उन्होंने एशियाई चैम्पियनशिप में, 1954 में सिंगापुर, 1955 में बैंकॉक, 1963 में वियतनाम और 1963 में बम्बई (अब मुम्बई) में भारत का प्रतिनिधित्व किया। वह 1954 में एशिया में नंबर 3 पर रहीं। उन्होंने तीन बार श्रीलंका और पाकिस्तान का दौरा किया और स्थानीय टूर्नामेंट जीते।

टेबल टेनिस खेलने के ही दौरान उन्होंने पुणे में कई लड़कों और लड़कियों को कोचिंग दी। उनमें यह निम्न हैं: - डॉ. चारुदत्ता आप्टे, अजय तुलपुले, प्रकाश तुलपुले, एस. के. ब्यास, श्रीकांत काले, सुहास कुलकर्णी, नंदिनी कुलकर्णी, नीला कुलकर्णी, रंजना वैद्य और कई अन्य। नंदिनी कुलकर्णी और नीला कुलकर्णी ने विश्व चैम्पियनशिप में भारत का प्रतिनिधित्व किया है और कई अन्यों ने राष्ट्रीय चैम्पियनशिप में महाराष्ट्र की 'बी' टीम का प्रतिनिधित्व किया है।

सन्दर्भ
-------

1. ↑  "प्रतिष्ठा गमावलेला पुरस्कार!". *लोकसत्ता* (मराठी में). 18 फरवरी 2018. मूल से 6 मार्च 2019 को पुरालेखित. अभिगमन तिथि 4 मार्च 2019.
2. ↑  Division, Publications. *Women of India* (अंग्रेज़ी में). Publications Division Ministry of Information & Broadcasting. आई॰ऍस॰बी॰ऍन॰ 9788123022840. मूल से 6 मार्च 2019 को पुरालेखित. अभिगमन तिथि 4 मार्च 2019.
3. ↑  Mellow, Melville De (1979). *Reaching for Excellence: The Glory and Decay of Sport in India* (अंग्रेज़ी में). Kalyani Publishers. मूल से 6 मार्च 2019 को पुरालेखित. अभिगमन तिथि 4 मार्च 2019.
**महाराजा चंदू लाल** उर्दू के प्रमुख शायर थे। यह तीसरे निज़ाम - मीर अकबर अली खान सिकंदर जाह, आसिफ़ जाह तृतीय के समय में हैदराबाद दकन के **प्रधानमंत्री** रहे। इनका जन्म 1766 में हुआ और इनकी मृत्यु 15 अप्रैल 1845 को हुई।

परिवार
------

उनका परिवार निजाम उल मुल्क, आसिफ़ जाह प्रथम के शासन के दौरान हैदराबाद दकन में "दफ्तर-ए-माल" (वित्त विभाग) का संस्थापक था।

कवि
---

एक विद्वान व्यक्ति के रूप में चंदू लाल (जो क़लमी नाम **सदन** का इस्तेमाल करते थे), उर्दू कविता और साहित्य का एक महान संरक्षक थे। उनकी उदारता ने उर्दू कवियों और उस समय के लेखकों को अपनी अदालत में आकर्षित किया।

उन्होंने दिल्ली के जौक़ और बखेश नाशिख जैसे उत्तर प्रदेश के कवियों को भी हैदराबाद राज्य में आमंत्रित किया लेकिन वे कुछ कारणों से नहीं आ सके। अपने प्रधान मंत्री कार्यालय की ज़िम्मेदारी के बावजूद वह नियमित रूप से मुशायरों को आयोजित करते और उनमें स्वयं भाग भी लेते थे।

स्मृति
------

इनकी स्मृति में हैदराबाद का एक मोहल्ला चन्दुलाल बारहदरी आज भी हैदराबाद में मौजूद है।

इन्हें भी देखें
---------------

* हैदराबाद प्रांत
* मीर अकबर अली खान सिकंदर जाह, आसिफ़ जाह तृतीय
* चन्दुलाल बारहदरी

सन्दर्भ
-------

1. ↑  "संग्रहीत प्रति". मूल से 1 सितंबर 2017 को पुरालेखित. अभिगमन तिथि 15 अगस्त 2017.
**मिल्का चेपकोरिर** एक मानवविज्ञानी, जलवायु और मानवाधिकार कार्यकर्ता हैं। उनकी सक्रियता तब और अधिक ज्ञात हुई जब उन्होंने अंबोबुत और कपोलेट जंगलों के आसपास रहने वाले सेंगवार लोगों का प्रतिनिधित्व किया। वह केन्या वन सेवा (KFS) द्वारा जबरन निष्कासित किए जाने से अपने अधिकारों की रक्षा करने के लिए खड़ी थी।

गतिविधि
-------

उनकी सक्रियता उनके हाई स्कूल जीवन से शुरू हुई थी। वह व्यापक रूप से तभी जानी जाती थी जब वह वर्ष 2016 में "संयुक्त राष्ट्र मानवाधिकार कार्यालय स्वदेशी फैलोशिप कार्यक्रम" के लिए फैलो में से एक बन गई थी।

इस फेलोशिप के माध्यम से, उन्होंने न्यूयॉर्क में स्वदेशी मुद्दों पर 16वें संयुक्त राष्ट्र स्थायी मंच में भाग लिया। इस आयोजन में, उन्होंने संयुक्त राष्ट्र द्वारा स्वदेशी अधिकारों पर नियमों की कमी के बारे में बात की। उन्होंने वन जन कार्यक्रम, प्राकृतिक न्याय और 20 अन्य संगठनों का प्रतिनिधित्व किया। उन्होंने सेंगवार लोगों के 90 घरों को जलाकर केएफएस के उल्लंघन पर भी प्रकाश डाला। इसकी शुरुआत तब हुई जब यूरोपीय संघ और विश्व बैंक ने उन्हें फंड देना शुरू किया।

सन्दर्भ
-------

1. ↑  "Starting young to help her community". Office of the United Nations High Commissioner for Human Rights. 8 August 2016.
2. ↑  "Indigenous peoples' rights violated in the name of conservation - IWGIA - International Work Group for Indigenous Affairs". IWGIA. 31 August 2016.
3. ↑  "Indigenous peoples and conservation: a call to action". *Natural Justice* (अंग्रेज़ी में). 2017-05-10.
**मृकुंड** भारतीय पुजारी की जाति भार्गव ब्राह्मणों के लोक नायक विधाता के पुत्र हैं। .

पौराणिक कथाओं और इतिहास में
---------------------------

मृकंद दक्ष (हिंदू देवता ब्रह्मा के पुत्र) की बेटी  के वंशज थे, जिन्होंने एक ऋषि भृगु से शादी की और उन्हें दो बेटे हुए,पहले **मृकंद** (दो पुत्रों में सबसे बड़े)थे, दूसरा पुत्र था,जिसका नाम मार्कण्डेय था।

मृकंद को बुनाई के संस्थापक के रूप में सम्मानित किया जाता है, और देवताओं की कृतज्ञता के परिणामस्वरूप उन्हें दो वरदान दिए गए- एक विशाल बाघ ने मृकंद के आदेशों की अवहेलना की और सरसरी तौर पर मारे गए, लेकिन बाघ आज्ञाकारी था और इसलिए जीवित रहा। आधुनिक कोष्टे लोककथाओं के अनुसार यदि जंगल में बाघ का सामना करना पड़ता है तो केवल मृकंद का नाम ही बोलना पर्याप्त होता है जिससे हमला होने से रोका जा सके, मृकंद को आज भी पौराणिक कथाओं में एक चौकस और सुरक्षात्मक व्यक्ति के रूप में देखा जाता है।

शिव को मृकंद के किशोर पुत्र को बचाने के लिए चित्रित किया गया है.
आधुनिक बुनाई के पिता होने के अलावा, उन्हें महान मार्कण्डेय , ऋषि (ऋषि) के जैविक पूर्वज के रूप में भी सम्मानित किया जाता है, जिन्हें मार्कण्डेय पुराण ( प्राचीन मिथक, किंवदंती और विद्या पर ध्यान) में बड़े पैमाने पर चित्रित किया गया है।  किंवदंतियों के अनुसार, मृकंद और उनकी पत्नी मरुदमती ने शिव की पूजा की और उनसे पुत्र प्राप्त करने का वरदान मांगा। नतीजतन, उन्हें या तो एक धर्मी पुत्र का विकल्प दिया गया, लेकिन पृथ्वी पर एक छोटा जीवन या कम बुद्धि का बच्चा लेकिन लंबे जीवन के साथ मृकंद ने पूर्व को चुना, और उन्हें मार्कण्डेय का आशीर्वाद मिला, जो एक अनुकरणीय पुत्र था, जिसकी 16 वर्ष की आयु में मृत्यु होनी तय थी।

सन्दर्भ
-------

1. ↑  Graham Seal; Kim Kennedy White (14 March 2016). *Folk Heroes and Heroines around the World, 2nd Edition*. ABC-CLIO. पपृ॰ 169–. आई॰ऍस॰बी॰ऍन॰ 978-1-4408-3861-3.
2. ↑  *The Vishnu Purana a System of Hindu Mythology and Tradition Translated from the Original Sanskrit, and Illustrated by Notes Derived Chiefly from Other Puranas by the Late H.H. Wilson: 1*. Trubner. 1864. पपृ॰ 152–.
3. ↑  *The Vishnu Purana a System of Hindu Mythology and Tradition Translated from the Original Sanskrit, and Illustrated by Notes Derived Chiefly from Other Puranas by the Late H.H. Wilson: 1*. Trubner. 1864. पपृ॰ 152–.
4. ↑  A. L. Dallapiccola (November 2003). *Hindu Myths*. University of Texas Press. पपृ॰ 15–. आई॰ऍस॰बी॰ऍन॰ 978-0-292-70233-2.
5. ↑  John Dowson (1888). *A Classical Dictionary of Hindu Mythology and Religion, Geography, History, and Literature*. Trübner & Company. पपृ॰ 203–.
**रेडियोसहन** (Radioresistance) किसी जीव की आयनकारी विकिरण (ionizing radiation) सहन करने की क्षमता को कहते हैं। यह विकिरण साधारण जीवों की कोशिकाओं और ऊतकों के लिये बहुत हानिकारक होता है और जानलेवा सिद्ध हो सकता है। अधिक मात्रा में आयनकारी विकिरण सह सकने वाले जीव **रेडियोसहनी** (radiodurants) कहलाते हैं। इनमें कुछ हद तक अपने शरीर में विकिरण द्वारा पहुँचाई गई हानि की मरम्म्त करने की क्षमता होती है।

आयनकारी विकिरण सहनशील जीवों की परिभाषा
--------------------------------------

वैज्ञानिकों ने एक डी10 (D10) नामक माप विकसित करा है। डी10 किसी बैक्टीरिया या अन्य कोशिका समूह में से 90% नष्ट करने के लिए आवश्यक आयनकारी विकिरण का माप है। आयनकारी विकिरण सहनशील जीव (Ionizing-radiation-resistant organisms, IRRO) वे जीव होते हैं जिनका डी10 आयनकारी विकिरण स्तर 1000 ग्रे (Gy) से अधिक हो।

इन्हें भी देखें
---------------

* आयनकारी विकिरण

सन्दर्भ
-------

1. ↑  "Effect of ionizing dose rate on the radioresistance of some food pathogenic bacteria," Dion P1, Charbonneau R, Thibault C.; Can J Microbiol. 1994 May;40(5):369-74, *... D10 values (D10 is the radiation dose required to eliminate 90% of a bacterial population (one logarithmic cycle reduction)) were calculated for the various strains and growth conditions tested ...*
2. ↑   Sghaier, H. Ghedira, K. Benkahla, A. and Barkallah, I. (2008) Basal DNA repair machinery is subject to positive selection in ionizing-radiation-resistant bacteria. BMC Genomics 9: 297.